കേരള എന്ജിനീയറിംഗ്, ഫാര്മസി എന്ട്രന്സ് പരീക്ഷാഫലം പ്രഖ്യാപിച്ചു കേരള എന്ജിനീയറിംഗ്, ഫാര്മസി പ്രവേശനത്തിനുള്ള എന്ട്രന്സ് പരീക്ഷ ഫലം ഉന്നത വിദ്യാഭ്യാസമന്ത്രി ആര്. ബിന്ദു പ്രഖ്യാപിച്ചു. 73,977 വിദ്യാര്ത്ഥികളാണ് ഇത്തവണ പരീക്ഷ എഴുതിയത്. അതില് 51,031 വിദ്യാര്ത്ഥികള് യോഗ്യത നേടി. 47,629 പേര് റാങ്ക് ലിസ്റ്റില് ഉള്പ്പെട്ടു. എന്ജിനീയറിങ്ങിന് വടക്കാഞ്ചേരി സ്വദേശി ഫെയിസ് ഹാഷിമിനാണ് ഒന്നാം റാങ്ക്. ഫാര്മസിയില് ഒന്നാം റാങ്ക് ഫാരിസ് അബ്ദുള് നാസര് കല്ലയില് നേടി. കൊവിഡ് സാഹചര്യത്തില് ഒരുപാട് പ്രത്യേകതകളോടെയാണ് ഇത്തവണ പരീക്ഷ നടത്തിയതെന്ന് മന്ത്രി ആര്. ബിന്ദു പറഞ്ഞു. ഒക്ടോബര് 11നാണ് ആദ്യ അലോട്ട്മെന്റ്. ഒക്ടോബര് 25നകം പ്രവേശനം പൂര്ത്തിയാക്കും. റാങ്ക് പട്ടിക cee.kerala.gov.inഎന്ന വെബ്സൈറ്റില് ലഭ്യമാണ്.